Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: 1. melléklet a 223/2009. (X. 14.) Korm. rendelethez
Paragraph Index: 499

4. Informatikai vagyontárgyak kezelése 4.1. Felelõsség az informatikai vagyontárgyakért Cél: Meg kell határozni, hogy a szervezetben ki és milyen módon viseli a felelõsséget az informatikai vagyontárgyakért (materiális és immateriális vagyonelemekre egyaránt). Feladat: Az informatikai vagyontárgyakat nyilvántartásba kell venni a következõ csoportosításban: – Adatok, – Alkalmazások, – Informatikai infrastruktúra (pl. hardverek, szoftverek stb.). A vagyontárgyak azonosításához szükséges adatokat nyilvántartásban kell rögzíteni, biztonsági osztályba kell sorolni, és meg kell nevezni a vagyontárgy felelõsét. Eredmény: Vagyontárgyak és felelõs(ök) listája. Felelõs: Üzemeltetési vezetõ 4.2. Az informatikai rendszerben kezelt adatok osztályozása 4.2.1. Osztályozási elvek kialakítása Cél: Az adatok (az informatikailag feldolgozott, meta- és üzemeltetési adatok) osztályozásának célja, hogy azok adatvédelmi és biztonsági súlyának megfelelõen kerüljön kialakításra az arányos védelem. Feladat: Az adatokat értékük, a jogi elõírások, a szervezet szempontjából képviselt érzékenységük és kritikusságuk szempontjából kell osztályozni. Az adatokat az alábbi osztályokba kell sorolni: – Különlegesen védendõ (minõsített) adatok, amelyekhez a belsõ és külsõ hozzáférés csak a vonatkozó törvényi elõírások alapján erõsen korlátozva, szigorúan ellenõrizve és dokumentálva engedélyezhetõ (pl. a központi rendszer biztonságát érintõ adatok), – Érzékeny adatok, amelyekhez a belsõ és külsõ hozzáférést korlátozni, a hozzáférést naplózni kell (pl. elektronikus ügyintézés adatai, állampolgárok személyes adatai stb.), – Belsõ adatok, amelyekhez a külsõ hozzáférés nem lehetséges, belsõ hozzáférés korlátozása nem kritikus, – Nyilvános, közhiteles adatok, ahol a rendelkezésre állás és a megváltoztathatatlanság biztosítása kritikus, – Általános kezelésû adatok. Az alkalmazásokat, és az infrastruktúra elemeit a kezelt adatok biztonsági osztályával összhangban kell besorolni biztonsági osztályokba. A fejlesztõk és üzemeltetõk a biztonsági besorolásnak megfelelõ adminisztratív és technikai védelmet kell, hogy kialakítsanak. Eredmény: Az adatok biztonsági besorolása és azok védelmi követelményeinek leírása. Az informatikai erõforrások osztályozása. Felelõs: Informatikai biztonsági felügyelõ/felelõs 4.2.2. Adatok jelölése és kezelése Cél: A felhasználók az adatokat (elektronikus és papír hordozójú) biztonsági besorolásának megfelelõen kezeljék. Feladat: Összhangban a szervezet által elfogadott biztonsági osztályozási rendszerrel, megfelelõ eljárásokat kell kidolgozni és bevezetni az adatok (információhordozók) jelölésére és kezelésére. Eredmény: Az adatok osztályba sorolásának jelölése és a kezelésre vonatkozó eljárások. Felelõs: Adatgazda

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes